NA THERESIA GASPER MSANII wa Bongo Fleva nchini, Benard Paul ‘Ben Pol’, yupo katika maandalizi ya mwisho ya kuachia albamu yake aliyoipachika jina la mwanaye wa kwanza, Mali aliyezaliwa hivi karibuni. “Nimefanikiwa kukamilisha albamu yangu bila msaada wa mtu mwingine yeyote ndiyo maana nimeamua kuiita jina la mwanangu Mali kwa sababu kila kitu nimefanya mwenyewe na kuenzi jina la mwanangu,” alieleza. Alisema kabla ya kuachia albamu hiyo anatarajia kuachia video inayoitwa ‘Moyo’ akiwa ameifanyia nchini Afrika Kusini chini ya mtayarishaji, Lolpop katika studio ya Tetemesha.